Janari Jõesaar

Janari Jõesaar (sündinud 8. detsembril 1993) on eesti elukutseline korvpallur.

Keskkool ja ülikool
USA-s keskkoolis käinud Jõesaar mängis 2012. aastal Wichita Sunrise Christian Academy meeskonnas.Janari Jõesaar: ma kaevasin endale augu... Delfi, 16.03.2019.

Jõesaar mängis ülikoolikorvpalli USA-s Ole Miss Rebelsi (2013–2014) ja Texas-Pan American Broncsi (2014–2015) meeskondades.

Esimese Eesti meeskorvpallurina NCAA kõrgeimas divisjonis mänginud Jõesaar osales Texase meeskonnaga 31 kohtumises, kus tõi keskmiselt 16,9 punkti, 6,6 lauapalli, 2,4 resultatiivset söötu, 1,3 vaheltlõiget ja 0,6 viskeblokeeringut.ESPN – Janari Joesaar ESPN.

Klubikarjäär
2015/2016 hooajal mängis Eestisse naasnud Jõesaar nii AVIS Rapla, Rakvere Tarva kui Tartu Ülikooli meeskonnas, misjärel siirdus 2017. aastal BC Kalev/Cramosse, kus mängis 2019. aastani.

Veebruaris 2019 sõlmis Jõesaar lepingu Hispaania kõrgliigaklubi Tenerife Iberostariga. Osaliselt ka jalavigastuse tõttu tema roll tagasihoidlikuks ning Jõesaare arvele jäi kuue mänguga keskmiselt 12 minutit, 3 punkti, 2,3 lauapalli ja 0,5 resultatiivset söötu. Hooajaks 2019/2020 naasis Jõesaar BC Kalev/Cramosse.Kalev/Cramoga liitub Janari Jõesaar. sport.postimees.ee, 1. august 2019 

Juunis 2020. aastal teatas Baxi Manresa, et on sõlminud kahe aasta pikkuse lepingu Eesti koondislase Janari Jõesaarega.Janari Jõesaar sõlmis lepingu Hispaania kõrgliigaklubiga. sport.err.ee, 11. juuni 2020 Detsembris 2020 lahkus Jõesaar klubist, kus osales vaid 4 mängusJanari Jõesaar lahkub Manresast. Korvpall24, 05.12.2020. ning liitus taas BC Kalev/Cramoga.

2021. aasta juunis sõlmis Jõesaar Saksamaa Bundesliga klubi Medi Bayreuthiga aastase lepingu. Hüppeliigese vigastuse tõttu pidas ta klubis kokku vaid Bundesliga 21 kohtumist (18 algviisikus), kus kontosse jäi keskmiselt 10,4 punkti, 6,3 lauapalli, 1,3 korvisöötu, 0,4 viskeblokeeringut ja 1,2 vaheltlõiget. Tema keskmine kasulikkuse tegur oli 14,1.Debüüthooaja lõpetanud Jõesaar pani Saksamaal vigastuste kiuste märgi maha. sport.postimees.ee, 1. mai 2022

Suvel 2022. aastal liitus Jõesaar Poola meistriliigas mängiva Wloclaweki Anwiliga, kuid sai taas vigastada (põlvesidemete rebend) ja kuigi 2022/2023 hooaeg jäi poolikuks, jätkas ta klubis hooajal 2023/2024.Poolas hooaega hästi alustanud Janari Jõesaar: olen positiivne vend ja teadsin, et tulen sellest välja. korvpall24.ee, 20. oktoober 2023 

2024. aasta suvel sõlmis ta lepingu Poola kõrgliiga klubi Varssavi Dzikiga, kus osales mängudes hooaja lõpuni.Jõesaar aitas koduklubi eurosarjas 32-punktilise võiduni. sport.postimees.ee, 24. oktoober 2024

Jõesaar lõi järgmiseks, 2025/2026 hooajaks käed Sarajevos baseeruva Bosnia ja Hertsegoviina meeskonna KK Bosna Royaliga, mis mängib Aadria liigas.Janari Jõesaar liitus Aadria liigas mängiva Bosnia meeskonnaga. ohtuleht.ee, 15. juuli 2025 

Koondisekarjäär
Jõesaar on mänginud 2014. aastast Eesti koondises. Esimese koondisemängu pidas ta Läti vastu (45:70), kus viskas 20 minutiga 10 punkti ja võttis 5 lauapalli.Kas nooruke Jõesaar on tõesti Eesti korvpalli B-koondise liider? Õhtuleht, 14.07.2014. 

Ühe oma parima koondisemängu pidas ta veebruaris 2022 Poola vastu (75:71), kui viskas 31 mänguminuti jooksul 22 punkti, võttis 6 lauapalli ja sai efektiivsusnäitajaks 19. Enne 2025. aasta Euroopa meistrivõistluste finaalturniiri oli Jõesaar pidanud koondises 55 mängu.Janari Jõesaar. Statistika. Eesti Korvpalliliit

Saavutused
 Eesti-Läti Korvpalliliiga meister (2021)
 Eesti meister (2018)
 Eesti karika võitja (2020)
 VTB Ühisliiga tähtede mäng (2019)
 Eesti-Läti Korvpalliliiga tähtede mäng (2019)
 Eesti-Läti Korvpalliliiga tähtede mängu kõige väärtuslikum mängija (2019)

Viited

Välislingid
 Janari Jõesaar. Eurobasket
 Janari Jõesaar. proballers.com
 Janari Jõesaar: "Lõin USAs mingil moel läbi korvpallis, kuid mitte õpingutes. See on mu elu suurim kahetsus." ohtuleht.ee, 30. juuli 2020
 Poolas uuele katsele läinud Janari Jõesaar tahab klubiga võita kõik mis võimalik. sport.postimees.ee, 19. oktoober 2023

Kategooria:Eesti korvpallurid
Kategooria:Sündinud 1993